EkBass/fiwiki-20250220-pages-articles huggingface dataset:
Laurent Brossoit

Laurent Brossoit (s. 23. maaliskuuta 1993) on kanadalainen jääkiekkomaalivahti, joka pelaa NHL-joukkue Chicago Blackhawksin organisaatiossa. Hän on Calgary Flamesin kuudennen kierroksen varaus vuodelta 2011. == Pelaajaura == 4\. huhtikuuta 2013 NHL-joukkue Calgary Flames kiinnitti Brossoitin tulokassopimuksella. Hänet kaupattiin Edmonton Oilersiin 8. marraskuuta 2013. 24. maaliskuuta 2014 30:n ECHL-joukkue Bakersfield Condorsissa ja kahdeksan AHL-joukkue Oklahoma City Baronsissa pelatun ottelun jälkeen Brossoit sai ensimmäisen kutsun NHL-kokoonpanoon Ben Scrivensin varamaalivahdiksi. Viiden Edmonton Oilers -kauden jälkeen Brossoit jäi vapaaksi agentiksi. Hän teki yhden vuoden mittaisen kaksisuuntaisen sopimuksen Winnipeg Jetsin kanssa heinäkuussa 2018. Brossoit on pelannut kaudella 2018–2019 Jetsissä 12 peliä, niistä joukkue voitti kymmenen Brossoitin torjuntaprosentin ollessa 94,3; päästettyjen maalien keskiarvo oli 2,01. Lokakuussa 2020 Brossoit teki yksivuotisen jatkosopimuksen Jetsin kanssa. https://www.sportsnet.ca/nhl/article/jets-agree-terms-laurent-brossoit-one- year-contract/ Heinäkuussa 2021 Brossoit solmi kahden vuoden ja arvoltaan 4,6 miljoonan dollarin sopimuksen Golden Knightsin kanssa.https://www.sportsnet.ca/nhl/article/golden-knights-sign-brossoit-two- year-4-6-million-deal/ Heinäkuussa 2023 Brossoit palasi vapaana agenttina Jetsiin yksivuotisella ja 1,75 miljoonan dollarin arvoisella sopimuksella. https://www.sportsnet.ca/nhl/laurent-brossoit-agrees-to-one-year-deal-to- return-to-winnipeg-jets/ Heinäkuussa 2024 Brossoit teki vapaana agenttina Chicago Blackhawksin kanssa kaksivuotisen ja yhteensä 6,6 miljoonan dollarin arvoisen sopimuksen. == Lähteet == Luokka:Kanadalaiset jääkiekkomaalivahdit Luokka:Chicago Blackhawksin pelaajat Luokka:Calgary Flamesin varaamat pelaajat Luokka:Vuonna 1993 syntyneet Luokka:Elävät henkilöt
Jugoslavian alle 20-vuotiaiden jääkiekkomaajoukkue

Päävalmentaja Igor Kosovichttps://www.eliteprospects.com/team/2251/yugoslavia-u20 Viitattu 28.7.2024. Eniten pisteitä Dejan Bugarski: 40https://www.eliteprospects.com/team/2251/yugoslavia-u20/stats/all- time?sort=PTS Viitattu 28.7.2024. Ensimmäinen peli Sveitsi 7–3 Jugoslavia (Strasbourg, Ranska; 23. maaliskuuta 1981) Suurinumeroisin voitto Jugoslavia 33–1 Kreikka (Belgrad, Jugoslavia; 27. joulukuuta 1990) Suurinumeroisin tappio Sveitsi 13–1 Jugoslavia (Chamonix, Ranska; 19. maaliskuuta 1989) Jugoslavian alle 20-vuotiaiden jääkiekkomaajoukkue edusti Jugoslaviaa jääkiekon nuorten maailmanmestaruuskilpailuissa. Vuosina 1995–2003 joukkue edusti Jugoslavian liittotasavaltaa. == Sijoitukset nuorten maailmanmestaruuskilpailuissa == === Jugoslavia === * 1981 – B-sarja; 7. * 1982 – B-sarja; 8. * 1983–1986 – Ei osallistunut * 1987 – C-sarja; 1. * 1988 – B-sarja; 6. * 1989 – B-sarja; 5. * 1990 – B-sarja; 8. * 1991 – C-sarja; 3. * 1992 – C-sarja; 7. === Jugoslavian liittotasavalta === * 1995 – C2-sarja; 6. * 1996 – D-sarja; 2. * 1997 – D-sarja; 2. * 1998 – D-sarja; 2. * 1999 – D-sarja; 1. * 2000 – C-sarja; 8. * 2001 – 3. divisioona; 4. * 2002 – 3. divisioona; 3. * 2003 – 2. divisioona; 3. == Lähteet == * === Viitteet === Luokka:Nuorten jääkiekkomaajoukkueet Maajoukkue alle 20-vuotiaiden
Brandon Davidson

Brandon Davidson (s. 21. elokuuta 1991 Taber, Alberta) on kanadalainen jääkiekkoilija. Davidson varattiin Edmonton Oilersiin kuudennella kierroksella vuonna 2010. == Pelaajaura == Davidson nimettiin Regina Patsin vuoden tulokkaaksi kaudella 2009-2010. Ensimmäisellä kokonaisella ammattilaiskaudella Davidsonilla diagnosoitiin kivessyöpä. Hän kävi leikkauksessa ja kemoterapiassa ennen paluutaan ECHL-joukkue Stockton Thunderissa. Hänet valittiin Fred T. Hunt Memorial Trophyn voittajaksi. Davidson on NHL:ssä edustanut jo kuutta eri seuraa. Hän aloitti uransa Oilersista, josta hänet kaupattiin helmikuussa 2017 Montreal Canadiensiin. Montrealista Davidson siirtyi edelleen waivers-listan kautta takaisin Oilersiin joulukuussa 2017, josta hänet helmikuussa 2018 kaupattiin New York Islandersiin. Syksyllä 2018 Davidson siirtyi vapaana pelaajana Chicago Blackhawksiin ja sieltä vuotta myöhemmin niin ikään vapaana pelaajana Calgary Flamesiin. Flames taas myi Davidsonin helmikuussa 2020 edelleen San Jose Sharksiin. == Lähteet == Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1991 syntyneet Luokka:Elävät henkilöt
Dillon Simpson

Dillon Simpson (s. 10. helmikuuta 1993 Edmonton, Alberta) on kanadalainen uransa lopettanut jääkiekkoilija. Hän on Edmonton Oilersin neljännen kierroksen varaus numero 92 vuodelta 2011. Ennen Columbusta Simpson oli mukana Edmonton Oilersin organisaatiossa. Oilersissa Simpson pelasi kaudella 2016-17 yhteensä kolme NHL-ottelua, jotka olivat kesään 2020 mennessä hänen uransa ainoat NHL-ottelut. Simpsonin isä on entinen NHL-hyökkääjä Craig Simpson. == Lähteet == Luokka:Vuonna 1993 syntyneet Luokka:Elävät henkilöt Luokka:Kanadalaiset jääkiekkoilijat Luokka:Edmonton Oilersin varaamat pelaajat
Irlannin alle 20-vuotiaiden jääkiekkomaajoukkue

Liitto Irlannin jääkiekkoliitto Sarjataso MM-taso U20 Eniten pisteitä Ross Cronin ja David Kelly: 1https://www.eliteprospects.com/team/5284/ireland-u20/stats/all-time- season?sort=pim Ensimmäinen peli Luxemburg 10–0 Irlanti (Luxemburg, Luxemburg; 27. huhtikuuta 2001) Suurinumeroisin tappio Islanti 20–1 Irlanti (Luxemburg, Luxemburg; 28. huhtikuuta 2001) Irlannin alle 20-vuotiaiden jääkiekkomaajoukkue edustaa Irlantia nuorten maailmanmestaruuskilpailuissa jääkiekossa. Se on osallistunut maailmanmestaruuskilpailuihin vain kerran, vuonna 2001, jolloin joukkue osallistui 3. divisioonan karsintoihin. Se hävisi molemmat ottelunsa ja karsiutui kisoista. Joukkuetta valmensi yhdysvaltalainen Peter Lalor. == Sijoitukset == * 2001 – 3. divisioonan karsinnat; 3. == Lähteet == * === Viitteet === Luokka:Nuorten jääkiekkomaajoukkueet Luokka:Irlannin jääkiekko
Andrew Miller

Andrew Miller (s. 18. syyskuuta 1988) on yhdysvaltalainen jääkiekkoilija, joka edustaa KHL-joukkue Kunlun Red Staria. 17\. huhtikuuta 2013 Edmonton Oilers kiinnitti Millerin vuoden tulokassopimuksella. 15 heinäkuuta 2014 Miller sai Edmontoniin vuoden jatkosopimuksen. Luokka:Yhdysvaltalaiset jääkiekkoilijat Luokka:Vuonna 1988 syntyneet Luokka:Elävät henkilöt
Kaarle Martel -ryhmä

Kaarle Martel -ryhmä () oli vuosina 1973–1983 Ranskassa toiminut äärioikeistolainen ja arabiavastainen terroristijärjestö. Sen iskut kohdistuivat lähinnä vuonna 1962 Ranskan alaisuudesta itsenäistyneen Algerian valtion omistamiin yrityksiin, moskeijoihin sekä maassa asuviin algerialaisiin. Ryhmä oli nimetty Frankkien valtakunnan kuninkaan Kaarle Martelin mukaan, jonka sotajoukot kukistivat islaminuskoiset maurit vuonna 732 käydyssä Poitiers’n taistelussa.Charles Martel Group University of Maryland Terrorist Organization Profiles. Viitattu 8.1.2015. Kaarle Martel -ryhmä teki kymmenen vuoden aikana ainakin 19 terrori-iskua, joista tuhoisin oli joulukuussa 1973 neljä ihmistä Algerian Marseillen konsulaatissa surmannut pommi. Vuonna 1991 ryhmä nimeltä Kaarle Martel -kommando (Commando Charles Martel) teki Pariisissa kaksi iskua algerialaisiin kohteisiin, mutta sen yhteyttä 1970–1980-luvuilla toimineeseen järjestöön ei selvitetty. == Lähteet == Luokka:Äärioikeistolaiset terroristijärjestöt Luokka:Ranskalaiset järjestöt Luokka:Arabivastaisuus
Armenian alle 20-vuotiaiden jääkiekkomaajoukkue

Armenian alle 20-vuotiaiden jääkiekkomaajoukkue on edustanut Armeniaa jääkiekon nuorten maailmanmestaruuskilpailujen 3. divisioonassa vuosina 2006–2008. == Sijoitukset maailmanmestaruuskilpailuissa == * 2006 – 3. divisioona; 5. * 2007 – 3. divisioona; 4. * 2008 – 3. divisioona; 3. == Lähteet == * === Viitteet === Luokka:Nuorten jääkiekkomaajoukkueet Luokka:Armenian jääkiekko
Hahmajärvi (Sastamala)

Hahmajärvi on Pirkanmaalla Sastamalassa entisen Mouhijärven kunnan alueella sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 68,3 hehtaaria ja sen pituus on 1,2 kilometriä ja leveys 750 metriä. Järveen laskee ympäröiviltä pelloilta ojia. Luoteesta laskee Valkijärven laskuoja, etelästä Iso-Hustun, Pikku-Hustun tai erään tekoaltaan yhteinen laskuoja. Hyynilänjoki virtaa Hahmajärven läpi, mutta tulojoki on Pukaranjoen niminen. Luusua sijaitsee järven lounaisrannalla, josta joki jatkaa Tomulanjoen nimisenä. Järven rantaviiva on 3,9 kilometriä pitkä ja ranta on kokonaan savista peltomaata. Järven ympärillä on Hahmajärven, Venetmäen ja Pukaran kylät tiloineen. Loma- asuntoja on vähän. == Historia == Vuonna 1844 hämeenkyröläinen Johan Michelsson Riukulasta ja hänen kumppaninsa haki oikeutta laskeakseen Hahmajärven vedenpintaa. Tällainen on ilmeisesti saatu, koska myöhemmin vuonna 1848 haettiin järvenlaskulle kustannusten jaolle vahvistusta. Arkistossa on myös merkinnät padon kieltämiseksi (vuonna 1849), järven katselmuksesta (vuonna 1913) ja tukinuittoon liittyvistä järjestelyistä (vuonna 1928). == Lähteet == Luokka:Mouhijärven järvet Luokka:Hahmajärven alue
Velvet Goldmine

Velvet Goldmine on vuonna 1998 ensi-iltansa saanut Todd Haynesin ohjaama draamaelokuva. Elokuva toi ohjaajalleen Kultaisen palmun ehdokkuuden Cannesin elokuvajuhlilla. Elokuvan tapahtumat esitetään pääosin takautumina ja sen rakenne on lainattu Citizen Kanesta: elokuvassa toimittaja selvittää arvoituksellisen julkisuuden henkilön salaisuutta. Elokuva sijoittuu pääosin 1970-luvun Britanniaan ja glam rockin maailmaan. Elokuvassa on paljon viitteitä David Bowien elämään ja musiikkiin: elokuvan päähenkilö, fiktiivinen rocktähti Brian Slade, perustuu Bowieen ja hänen Ziggy Stardust -hahmoonsa. Haynes halusi myös käyttää elokuvassa Bowien musiikkia, mutta Bowie kielsi kaiken musiikkinsa käytön. Tämän vuoksi elokuvan soundtrack on yhdistelmä 1960- ja 1970-lukujen rock-klassikoita. == Juoni == Toimittaja Arthur Stuart (Christian Bale) on elänyt nuoruutensa kuuntelemalla glam rockia. Siksi hän päättää vuonna 1984 kirjoittaa artikkelin 1970-luvun suuren biseksuaalin rocktähden Brian Sladen (Jonathan Rhys Meyers) vetäytymisestä julkisuudesta. Stuart haluaa selvittää mitä kymmenen vuotta sitten oman kuolemansa lavastaneelle rocktähdelle todella tapahtui. Stuart puhuu Sladesta hänen tunteneiden henkilöiden kanssa pyrkien löytämään tämän ja saamaan kokonaiskuvan tapahtumista, jotka johtivat tämän uran dramaattiseen loppuun. Eri ihmisten tarinoiden kautta rocktähdestä muodostuu koko ajan epämiellyttävämpi kuva. Stuart haastattelee muun muassa Sladen entistä vaimoa Mandyä (Toni Collette), entistä manageria Jerry Devineä (Eddie Izzard) ja rocktähti Curt Wildia (Ewan McGregor), jonka kanssa Sladella oli sekä ammatillinen että henkilökohtainen suhde. Vähitellen toimittajalle paljastuu kuinka musiikkimaailman maine, kuuluisuus ja glamour olivat vain pintaa ja jäljelle jää lopulta vain karu arki. == Näyttelijät == == Vastaanotto == Elokuva on saanut vaihtelevia arvioita. Useiden arvostelijoiden mukaan elokuvan sirpaleisuus vaikeuttaa sen ymmärtämistä ja vaatii sen vuoksi katsojaltaan ehkä useamman katsomiskerran. Esimerkiksi Nyt-liitteen arvion mukaan elokuvan henkilöiden ristiriitaisista tarinoista ei muodostu ehjää kuvaa ja elokuvassa annetaan liian paljon painoa yhdentekeville paljastuksille. Toisaalta suurin osa arvioista kehuu elokuvan pääosanäyttelijöitä ja heidän laulusuorituksiaan. Esimerkiksi San Francisco Chroniclen arvion mukaan McGregor on loistava näyttelijä, mutta edes hän ei voi muuttaa sitä, että elokuva jättää katsojan kylmäksi. Elokuvalla on arvosana 56 % kriitikoiden arvosteluja yhteen kokoavalla Rotten Tomatoes -sivustolla. Elokuva on saanut useita alan palkintoja ja ehdokkuuksia. Pukusuunnittelija Sandy Powell sai työstään elokuvassa parhaan puvustuksen BAFTA-palkinnon ja saman kategorian Oscar-ehdokkuuden. == Lähteet == == Aiheesta muualla == * * Luokka:Vuoden 1998 brittiläiset elokuvat Luokka:Brittiläiset draamaelokuvat Luokka:Musiikkielokuvat
Suurnan Pojat

Suurnan Pojat oli helsinkiläinen koripalloseura. Se pelasi 1940-luvun sotavuosina kaksi kautta miesten pääsarjassa saavuttaen SM-mitalin kummallakin kaudella. == Historia == Seura nimettiin virolaisen, Suomen koripallon alkuvuosien vaikuttajahahmo Alois Suurnan mukaan, ja siinä pelasi muun muassa Leppävaaran Pyrinnön kasvatteja.http://www.leppavaaranpyrinto.fi/tietoa- lepysta-maksut-jasenedut-/lepyn-historia/lepy-1931-1951/uusi- pyrinto-1944-1951/ Ensimmäisellä pääsarjakaudellaan 1940 Suurnan Pojat saavutti täyshelsinkiläisessä sarjassa SM-hopeaa Eiran Kisa-Veikkojen jälkeen hävittyään seitsemästä pelaamastaan ottelusta vain yhden.http://www.basket.fi/sarjat/sarjan_etusivu/?season_id=19053&league;_id=4 Seuraavalla kaudella joukkue sijoittui neljällä voitolla, kahdella tasapelillä ja yhdellä tappiolla SM-pronssille hopeaa saavuttaneen Kisa-Veikojen ja mestaruuden vieneen Kadettikoulun jälkeen.http://www.basket.fi/sarjat/sarjan_etusivu/?season_id=19043&league;_id=4 http://www.basket.fi/sarjat/historia/?league_id=4#mbt:2-550$t&0=1 == Saavutukset == * SM-hopea 1940 * SM-pronssi 1941 ==Lähteet== Luokka:Entiset suomalaiset koripalloseurat Luokka:Entiset helsinkiläiset urheiluseurat
Zelmo Beaty

Zelmo "Big Z" Beaty (25. lokakuuta 1939 Hillister, Texas – 27. elokuuta 2013 Bellevue, Washington) oli yhdysvaltalainen koripalloilija. NBA:ssa Beaty pelasi kahdeksan ja ABA:ssa neljä kautta vuosina 1962–1975. Sentterinä pelanneen Beatyn varasi NBA:han vuoden 1962 varaustilaisuudessa kolmannella vuorolla vuorolla St. Louis Hawks, jota hän edusti vuoteen 1969 saakka. Hawksin jälkeen Beaty pelasi neljä kautta ABA:ssa Utah Starsin joukkueessa ja tämän jälkeen vielä yhden kauden ajan NBA:n Los Angeles Lakersissa. Tulokaskaudellaan Beaty valittiin NBA:n tulokkaiden tähdistöjoukkueeseen. Hän pelasi NBA:n tähdistöottelussa vuosina 1966 ja 1968 sekä ABA:n tähdistöottelussa vuosina 1971, jolloin hän myös voitti sarjan mestaruuden, 1972 ja 1973.Basketball-Reference.com Beaty kuoli syöpään Washingtonin osavaltion Bellevue'ssa 27. elokuuta 2013, 73-vuotiaana.http://www.nytimes.com/2013/09/10/sports/basketball/zelmo-beaty- undersize-force-in-pro-basketball-dies- at-73.html?_r=0http://www.slate.com/articles/sports/sports_nut/2013/09/remember_zelmo_beaty_an_obituary_for_slate_s_favorite_basketball_player.html == Lähteet == * Zelmo Beaty NBA & ABA Statistics Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1939 syntyneet Luokka:Vuonna 2013 kuolleet
Bernard Lafayette

Bernard Lafayette Jr. (s. 29. heinäkuuta 1940 Tampa, Florida, Yhdysvallat) on yhdysvaltalainen kansalaisoikeusaktivisti. Lafayette oli mukana vuonna 1961 Freedom rides -nimellä tunnetuissa rotuerottelun vastaisissa protesteissa, joissa mustat ja valkoiset aktivistit matkustivat julkisilla linja-autoilla Yhdysvaltain eteläisissä osavaltioissa. Aktivistien kimppuun hyökättiin usein. Montgomeryn kaupungissa Ku Klux Klan hyökkäsi Lafayetten matkaseurueen kimppuun ja pahoinpiteli ihmisiä sairaalakuntoon ja aiheutti heille pysyviä vammoja.Lafayette, Bernard Stanford University, The Martin Luther King Jr. Research and Education Institute Lafayette itse pääsi hyökkääjiä pakoon ehjin nahoin. Vuonna 1963 Lafayette oli Selman kaupungissa organisoimassa mustien äänioikeuskampanjaa. Hänet pahoinpideltiin samana iltana, jolloin Medgar Evers murhattiin. Vuonna 1965 Lafayette osallistui mielenosoitusten järjestämiseen muun muassa James Bevelin ja Martin Luther Kingin kanssa. Maaliskuussa toteutetuille Selma–Montgomery-marsseille osallistui enimmillään 25 000 ihmistä. Elokuussa 1965 Yhdysvaltain kongressi hyväksyi uuden lain (Voting Rights Act), jolla mustat saivat täyden äänioikeuden eteläisissä osavaltioissa. 1970-luvulla Lafayette toimi Amerikan evankelisluterilaisen kirkon ylläpitämän Gustavus Adolphus Collegen rauhankasvatusohjelman johtajana Minnesotassa.Dr. Bernard LaFayette visiting campus The Gustavian Weekly 14.1.2011 ==Lähteet== ==Kirjallisuutta== * Luokka:Yhdysvaltalaiset ihmisoikeusaktivistit Luokka:Vuonna 1940 syntyneet Luokka:Elävät henkilöt
Man on the Rocks

Man on the Rocks on brittiläisen muusikon Mike Oldfieldin järjestyksessään 25. studioalbumi. Se julkaistiin 3. maaliskuuta 2014 levymerkillä Virgin EMI Records. Alun perin levyllä oli tarkoitus kuulla monia eri laulajia, mutta lopulta laulajaksi valikoitui The Struts -yhtyeen keulahahmo Luke Spiller, joka esittää kaikki kappaleet. Säveltämisen ja tuottamisen lisäksi Oldfield soittaa osan säestyksistä sekä kitarasoolon levyn jokaisella kappaleella. == Kappaleet == # # # # # # # # # # # == Muusikot == * Mike Oldfield – sähkökitara, akustinen kitara, bassokitara, taustalaulu, kosketinsoittimet * Luke Spiller – laulu * John Robinson – rummut * Leland Sklar – basskitara * Matt Rollings – piano & Hammond B-3 * Michael Thompson – kitarat * Stephen Lipson – kitarat * Davy Spillane – vihellykset (kappaleessa "Moonshine") * Paul Dooley – viulu (kappaleessa "Moonshine") \+ * taustalaulu – Bill Champlain, Alfie Silas Durio, Carmel Echols, Rochelle Gilliard, Judith Hill, Kirsten Joy, Jason Morales, Louis Price, Tiffany Smith == Arviot == * Metacritic: 51/100http://www.metacritic.com/music/man-on-the-rocks/mike- oldfield * The Guardian: * Allmusic: http://www.allmusic.com/album/man-on- the-rocks-mw0002600687 * Record Collector: http://recordcollectormag.com/reviews/man-on-the-rocks == Aiheesta muualla == * Man on the Rocks discogs.com -sivustolla == Lähteet == Luokka:Mike Oldfieldin albumit Luokka:Vuoden 2014 albumit
Alkuoppia lapsille

Sosialistinen lasten aapinen eli Alkuoppia lapsille on amerikansuomalaisen toimittajan ja sosialistin Moses Hahlin kirjoittama aapinen, joka ilmestyi ensimmäistä kertaa Massachusettsin Fitchburgissa vuonna 1906. Suomessa sen julkaisi porvoolainen Osuuskunta Visa vuonna 1910, josta puolestaan Sosialidemokraattisen nuorison keskusliitto kustansi näköispainoksen 1977. Hahlin kirjoittamat teksti heijastavat luokkataistelua ja sosialistista aatemaailmaa, aapisessa esiintyvät muun muassa köyhä Hellasen työläisperhe sekä upporikas Herralan hienostoperhe. Hahl on muista aikakauden aapisista poiketen jättänyt kirjasta pois kaikki viittaukset Jumalaan, mutta sen opetukset ja arvomaailma ovat silti hyvin lähellä kristinuskoa. Myöskään mitään kansallisuuksia tai valtioita ei Hahlin aapisessa mainita. Fraktuuralla painettu kirja sisältää aakkosten lisäksi esipuheen, jossa Hahl kertoo lapsille rikkaiden ja köyhien erosta sekä tilanteen syistä. Hahlin näkemyksen mukaan rikkaat kokoavat omaisuutensa ottamalla köyhiltä työläisiltä heidän valmistamansa tavarat, vaikka eivät ole niitä itse tehneet. Hän kehottaa lapsia rakentamaan itselleen ”kylät ja kaupungit, joissa ei ole rikkaita ja köyhiä, vaan kaikilla on yhtä paljon tavaroita”. == Tekstinäytteitä == == Lähteet == Luokka:Historialliset oppikirjat Luokka:Sosialismi Yhdysvalloissa Luokka:Amerikansuomalainen kulttuuri Luokka:Vuoden 1906 kirjat
Karim Yoda

Abdoul Karim Yoda (s. 25. lokakuuta 1988 Annemasse, Ranska) on ranskalainen jalkapalloilija. Hän on pelannut ammattilaisena Sveitsissä, Romaniassa, Espanjassa, Ukrainassa ja Saudi-Arabiassa. Hän on pelipaikaltaan keskikenttäpelaaja. == Seurajoukkueura == Yoda on jalkapalloseura Servetten nuorisoakatemian kasvatti. Hän pelasi ensimmäistä kertaa seuran edustusjoukkueessa vuonna 2006. Kesäkuussa 2009 hän siirtyi Sioniin. 14\. heinäkuuta 2014 Yoda teki kaksivuotisen sopimuksen espanjalaisseura Getafen kanssa.Yoda, nuevo jugador del Getafe Marca. Viitattu 9.1.2015. == Lähteet == == Aiheesta muualla == * Karim Yodan tilastot Soccerway-sivustolla Luokka:Ranskalaiset jalkapalloilijat Luokka:Vuonna 1988 syntyneet Luokka:Elävät henkilöt
Satuaapinen

Satuaapinen on vuonna 1955 julkaistu Aale Tynnin kirjoittama aapinen, jonka on kuvittanut Maija Karma. Se on yhdessä vuotta myöhemmin ilmestyneen Kultaisen aapisen kanssa Tynnin suosituin teos, josta on otettu 16 painosta ja myyty yli 300 000 kappaletta.Satuaapinen Finna. Viitattu 9.1.2015. Satuaapinen syntyi Aale Tynnin aviomiehen akateemikko Martti Haavion aloitteesta, kun hän pyysi Tynniä laatimaan lukemaan opetteleville lapsille tarkoitetun aapiskirjan. Sen esikuvana oli Ruotsissa vuonna 1948 julkaistu aapinen Nu ska vi läsa. Satuaapinen sisältää Tynnin runoja, jotka vaikeutuvat alun tavausharjoituksista kirjan loppua kohden. Kuvituksen lisäksi tekstin lomassa on myös pieniä tehtäviä. Teos oli pohjana vuotta myöhemmin julkaistulle Kultaiselle aapiselle, joka muokattiin myös koulukäyttöön sopivaksi Haavion ja kouluneuvos Aleksanteri Hinkkasen avustuksella. Lisäksi samaan sarjaan kuuluvat vielä Tynnin ja Haavion yhdessä laatimat Kultainen lukukirja (1957), Kultaiset aapissadut (1959) ja Kultainen kotiseutu (1960). Kaikkien kuvituksesta vastasi Maija Karma. Kirja sisältää myös tunnetun, nykyään epäkorrektina pidetyn värssyn ”Neekeri pesee kasvojaan, muttei valkene ollenkaan”, jonka kuvituksena on kasvojaan pesemään kumartunut alkuasukasnainen. == Lähteet == *Seppälä, Mikko-Olavi & Seppälä, Riitta: Aale Tynni – hymyily, kyynel, laulu, WSOY 2013. ISBN 978-951-0-40490-4. === Viitteet === Luokka:Suomalaiset lastenkirjat Luokka:Suomalaiset runokokoelmat Luokka:Historialliset oppikirjat Luokka:Vuoden 1955 kirjat
Pertti Nurmi

Pertti Nurmi on suomalainen päätoimittaja ja valokuvaaja. Nurmi on kuvannut bluesmuusikoita 1970-luvulta lähtien, jolloin hän kuvasi Suomessa konsertoinutta Muddy Watersia. Nurmi on työskennellyt Blues Newsin päätoimittajana, toimituspäällikkönä ja valokuvaajana. Blues Foundation myönsi Nurmelle Keeping the Blues Alive -palkinnon sen taide- ja valokuvaussarjassa vuonna 2015. == Lähteet == Luokka:Suomalaiset toimittajat Luokka:Suomalaiset valokuvaajat Luokka:Syntymävuosi puuttuu Luokka:Elävät henkilöt
Kirjallisuuskatsaus

Kirjallisuuskatsaus (myös tutkimuskatsaus) tarkoittaa tiettyyn aiheeseen liittyviin lähteisiin (tutkimus- ja metodikirjallisuuteen) perehtymistä tai tällaisen perehtymisen dokumentoitua tulosta. Kirjallisuuskatsauksia tehdään eri tarkoituksiin: katsaus voi palvella tutkimuksen suunnittelua, liittyä tutkimusrahoituksen hankkimiseen, palvella kehittämistoimintaa tai sen suunnittelua tai perustua tekijän henkilökohtaiseen tiedon tarpeeseen.Coughlan ym. 2013, 2-3 Tutkimuksellinen kirjallisuuskatsaus tarkastelee tutkimusaiheeseen liittyviä näkökulmia, teorioita, menetelmällisiä valintoja sekä tuloksia. Kirjallisuuskatsaus tuo esiin myös tutkimuksen tekijöiden nimiä, jotka ovat hyödyllisiä tutkimuskentän tuntemuksen ja tiedonhankinnan kannalta.Hirsjärvi ym. 2013, 258 Kirjallisuuskatsauksia on käyttötarkoituksen mukaan useita tyyppejä: # Perinteiseksi tai kertovaksi (narrative) luonnehditun katsauksen tarkoitus on katsauksen aihepiiriin liittyvän tiedon tunnistaminen ja esittely, arviointi ja tulkinta.Coughlan ym. 2013, 15 # Kokoavan tai integroivan (integrative) katsauksen tarkoitus on esitellä aihepiirin aikaisempaa tutkimusta ja esittää siitä kokoavia johtopäätöksiä.Coughlan ym. 2013, 17 # Kartoittava (scoping) katsaus selvittää aihepiirin tutkimuksen laajuutta ja luonnetta. Siihen voi sisältyä käsitteiden välisten suhteiden tunnistamista ja esittämistä sekä asiantuntijoiden käsitysten hyödyntämistä kirjallisuuden tarkastelun ohella.Coughlan ym. 2013, 19 # Käsiteanalyysi (concept analysis) on rajattu kirjallisuuskatsaus, jonka kohteena on tutkimusalalla tai tutkittavassa käytännössä keskeinen käsite, jonka merkityksestä tai käytöstä on erilaisia käsityksiä.Coughlan ym. 2013, 23 # Realistinen katsaus (realist review, realist synthesis) liittyy kehittämistoimenpiteiden, -ohjelmien tai interventioiden vaikuttavuuden tarkasteluun.Coughlan ym. 2013, 27 # Systemaattinen kirjallisuuskatsaus perustuu muita katsaustyyppejä tiukemmin ennalta määriteltyihin aineiston valintakriteereihin. Systemaattista kirjallisuuskatsausta pidetään vaativana prosessina, jollaista ei esimerkiksi alemmilta opinnäytetöiltä edellytetä.Coughlan ym. 2013, 32 Systemaattisen kirjallisuuskatsauksen pohjalta usein tehtävä meta-analyysi yhdistää tilastollisin menetelmin aiempien määrällisten tutkimusten tulokset uudeksi tilastolliseksi tulokseksi. Näin saatu tulos perustuu yhtä suureen aineistoon kuin aiemmat tutkimukset yhteensä ja on siten luotettavampi. ==Katso myös== * Bibliografia ==Lähteet== * * ===Viitteet=== Luokka:Tiedejulkaisut Luokka:Tutkimuskirjallisuus
KDM Thetis (F357)

KDM Thetis (runkonumero F357) on Tanskan laivaston Thetis-luokan vartiolaiva. == Valmistus == Alus tilattiin Svendborg Shipyard Limitediltä, missä köli laskettiin 10. lokakuuta 1988. Se laskettiin vesille 14. heinäkuuta 1989 ja valmistui 1. heinäkuuta 1991.Gardiner, Robert s. 76 == Palvelus == Alus oli huhtikuusta kesäkuuhun 1991 Århus Flydedokilla, jossa oikaistiin perä ja siihen asennettiin kaapeliportti. Tanskan laivasto allekirjoitti keväällä 1991 Nunaoilin kanssa viisivuotisen sopimuksen, jonka mukaan Thetistä voidaan käyttää seismologisten mittausten tekemiseen Grönlannin rannikolla etsittäessä öljyä (projekti Kanumas). Alus lähti 12. heinäkuuta ensimmäiselle niin sanotulle Kanumas-partiomatkalleen Grönlannin rannikolle. Alus oli 10. syyskuuta Tanskan laivaston alusten saavuttamassa pohjoisimmassa pisteessä 79 astetta 29,4 minuuttia.navalhistory.dk Alus oli 15. kesäkuuta 1992 Tanskan kuningasparin hopeahääpäivän kunniaksi järjestetyn laivastokatselmuksen lippulaivana. Se oli palveluksessa 2014. ==Lähteet== * === Viitteet === Luokka:Thetis-luokan fregatit
Nikkelioksidi

Nikkelioksidi (NiO) on nikkeli- ja oksidi-ionien muodostama epäorgaaninen ioniyhdiste. Yhdistettä käytetään muun muassa väriaineena lasin ja keramiikan valmistuksessa, katalyyttinä ja katalyyttien valmistamiseen ja muiden nikkeliyhdisteiden valmistamiseen. Luonnossa nikkelioksidia esiintyy bunseniittimineraalina.Keith Lascelles, Lindsay G. Morgan, David Nicholls & Detmar Beyersmann: Nickel Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 9.1.2015 ==Ominaisuudet== Nikkelioksidi on huoneenlämpötilassa vihreää tai vihreänharmaata kiteistä ainetta. Yhdisteen alkeiskoppi on kuutiollinen ja kiderakenne on samanlainen kuin natriumkloridilla. Puhdas nikkelioksidi on väriltään vihreää, mutta se on usein koostumukseltaan epästoikiometristä, mikä aiheuttaa harmahtavan värin. Epästoikiometrisuudesta johtuen yhdiste on p-tyypin puolijohde. Nikkelioksidi ei liukene veteen, mutta liukenee helposti happoliuoksiin. Nikkelioksidi voidaan hapettaa happipitoisessa ilmassa korkeammiksi oksideiksi, joiden koostumus vaihtelee. Yhdiste voidaan pelkistää Raney-nikkeliksi vedyttämällä 200 °C:n lämpötilassa.D. H. Antonsen & Dayal T. Meshri: Nickel Compounds, Kirk-Othmer Encyclopedia of Chemical Technology, John Wiley & Sons, New York, 2005. Viitattu 9.1.2015 Monien muiden nikkeliyhdisteiden tavoin nikkelioksidi on syöpää aiheuttava eli karsinogeeninen aine. ==Valmistus ja käyttö== Erittäin puhdasta nikkelioksidia voidaan valmistaa kuumentamalla nikkelijauheen ja veden seosta 1 000 °C:n lämpötilaan. Muita tapoja valmistaa yhdistettä ovat eräiden nikkeliyhdisteiden kuten nikkelihydroksidin, nikkelikarbonaatin, nikkelinitraatin tai nikkelioksalaatin kuumentaminen. Nikkelin kuumentaminen happipitoisessa ilmassa johtaa koostumukseltaan epämääräisen oksidin muodostumiseen. :NiCO3 → NiO + CO2 Nikkelioksidia käytetään värjäämään keramiikkaa, lasitteita ja emaleja vihreäksi, keltaiseksi tai ruskeaksi. Muita käyttökohteita ovat ruostumattoman teräksen ja seosterästen valmistus, nikkeliakuissa käytettävien elektrodien valmistus, katalyyttinä orgaanisen kemian prosesseissa ja katalyyttien valmistus, nikkeliyhdisteiden valmistus ja kaasujen suodatukseen käytettävien nikkelikuitujen valmistus. ==Lähteet== Luokka:Nikkeliyhdisteet Luokka:Oksidit
KDM Triton (F358)

KDM Triton (runkonumero F358) on Tanskan laivaston Thetis-luokan vartiolaiva. == Valmistus == Alus tilattiin Svendborg Shipyard Limitediltä, missä köli laskettiin 27. kesäkuuta 1989. Se laskettiin vesille 16. maaliskuuta 1990 ja valmistui 2. joulukuuta 1991.Gardiner, Robert s. 76 == Palvelus == Maaliskuusta huhtikuuhun 1992 alus vieraili Yhdysvalloissa ja entisessä Tanskan Länsi-Intiassa osallistuen alueen myynnin 75-vuotisjuhlallisuuksiin.navalhistory.dk Alus osallistui 15. kesäkuuta 1992 Tanskan kuningasparin hopeahääpäivän kunniaksi järjestettyyn laivastokatselmuksen. Alus vieraili 1995 New Yorkissa ja oli palveluksessa 2014. ==Lähteet== * === Viitteet === Luokka:Thetis-luokan fregatit
Redeemed Christian Church of God

Redeemed Christian Church of God (RCCG) on nigerialainen Lagosissa sijaitseva seurakunta ja megakirkko. Seurakunnan tilaisuuksiin osallistuu viikoittain noin 50 000 ihmistä. Josiah Akindayomi perusti seurakunnan vuonna 1952 ja on yksi vanhimmista megakirkoista. Seurakunta toimii nykyisin maailmanlaajuisesti yli 192 maassa. Kirkon päätoimipaikka on Nigeriassa. Pelkästään Nigeriassa kirkolla on arviolta noin 5 miljoonaa jäsentä. Kirkon tavoitteena on saada vähintään yksi jäsen maailman jokaisesta perheestä. Kirkko leivisi 1970-luvulla voimakkaasti eri puolille Afrikkaa. Kirkolla on seurakuntia myös Yhdysvalloissa, Isossa-Britanniassa, Saksassa ja Ranskassa. Yksi kirkon tunnetuimmista toimintamuodoista on Pyhän Hengen palvelus koko yön kestävä ihmeidentäyteinen leirikokous, joka pidetään joka kuun ensimmäinen perjantai Lagosissa ja Lontoossa ja joka on koonnut kerralla yhteen satoja tuhansia ihmisiä. Suomessa RCCG-liikkeeseen kuuluvia seurakuntia on Helsingin vuonna 2001 perustettu Hosanna Chapel. Helsingin lisäksi paikallisseurakunnat ovat myös Espoossa, Turussa ja Tampereella. == Lähteet == Luokka:Kristinusko Nigeriassa Luokka:Megakirkot Luokka:Karismaattinen liike
Dammartin-en-Goële

Dammartin-en-Goële [damaʁtɛ̃ ɑ̃ ɡɔɛl] on Ranskan kunta Seine-et-Marnen departementissa Île-de-Francen hallintoalueella. 9 neliökilometrin laajuisessa kunnassa oli vuoden 2012 väestönlaskennassa 8 464 asukasta. Dammartin sijaitsee noin 25 kilometriä Pariisin keskustasta koilliseen, melko lähellä Charles de Gaullen kansainvälistä lentoasemaa. 9\. tammikuuta 2015 kaupunki oli tapahtumapaikkana kahta päivää aiemmin tapahtuneeseen Charlie Hebdon iskuun liittyvässä poliisioperaatiossa. Pääepäiltyinä pidetyt Kouachin veljekset linnoittautuivat yhden panttivangin kanssa kunnassa toimivaan painotaloon noin kuudeksi tunniksi, kunnes saivat surmansa poliisin rynnäkössä.Ranskan terroristiepäillyt linnoittautuivat painotaloon, Yle Uutiset 9.1.2015. ==Lähteet== ==Aiheesta muualla== Luokka:Seine-et-Marnen kunnat Luokka:Ranskan kaupungit
Massadio Haïdara

Massadio Haïdara (s. 2. joulukuuta 1992 Trappes, Ranska) on ranskalainen jalkapalloilija, pelipaikaltaan vasen laitapuolustaja. Hän edustaa kaudella 2014–2015 Englannin Valioliigan Newcastle Unitedia.Massadio Haïdara Newcastle Unitedin sivustolla Haïdara edusti juniorina La Verrièreä, Versaillesia, Boulogne-Billancourtia ja Nancya. Hän teki ensiesiintymisensä Ranskan pääsarjassa Ligue 1:ssä 18-vuotiaana 11. joulukuuta 2010, kun Nancy voitti Sochauxin 1–0. Yhteensä hän pelasi jo ensimmäisellä liigakaudellaan 2010–2011 yhdeksän ottelua, joista kuudessa hän oli avauskokoonpanossa. Kaudella 2011–2012 Haïdaran vastuu nousi, ja hän aloitti kaikki pelaamansa 19 liigaottelua. Kaudella 2012–2013 Haïdara ehti pelata 17 liigaottelua aloittaen jälleen ne kaikki, kunnes Englannin Valioliigan Newcastle United hankki hänet 24. tammikuuta 2013 2,5 miljoonan euron siirtosummalla. Valioliiga-kauden 2012–2013 kevätpuoliskolla Haïdara pelasi neljä ottelua. Hän teki ensiesiintymisensä Valioliigassa 10. maaliskuuta 2013 Newcastlen voittaessa kotonaan Stoke Cityn maalein 2–1. Ensimmäisen täyden Newcastle-kautensa aikana Haïdara istui suurimman osan otteluista vaihtopenkillä pelaten 11 liigapeliä. == Lähteet == Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
KDM Vædderen (F359)

KDM Vædderen (runkonumero F359) on Tanskan laivaston Thetis-luokan vartiolaiva. == Valmistus == Alus tilattiin Svendborg Shipyard Limitediltä, missä köli laskettiin 19. maaliskuuta 1990. Se laskettiin vesille vielä saman vuoden lopulla 21. joulukuuta ja valmistui 9. kesäkuuta 1992.Gardiner, Robert s. 76 == Palvelus == Alus osallistui syyskuussa laivastovierailuihin Ranskassa, Espanjassa ja Italiassa. Marraskuusta 1993 tammikuuhun 1994 alus oli Kauko-Idän kiertueella markkinoitaessa Tanskan laivasto-osaamista. Elokuussa 1994 alus osallistui vastaavaan tapahtumaan Etelä- Afrikassa.navalhistory.dk Alus oli modernisoitavana tammikuusta kesäkuuhun 2006 3rd Galathea Expedition 2006-2007 -tapahtumaa varten. Se lähti 11. elokuuta Kööpenhaminasta Färsaarille, mistä se jatkoi edelleen Grönlantiin, Afrikkaan, Australiaan, Etelä- ja Pohjois-Amerikkaan sekä Neitsytsaarille. Matkan piti alun perin kulkea Välimeren läpi Suezin kanavalle ja edelleen Tanskan entisiin siirtomaihin Tranquebariin ja Nikobaareilla, mutta poliittiset erimielisyydet islamilaisten valtioiden kanssa aiheuttivat muutoksen reittiin. Alus kiersi Afrikan vieraillen Kapkaupungissa, mistä se jatkoi suoraan Darwiniin.navalhistory.dk - Galathea expedition 2006-2007 Alus oli palveluksessa 2014. ==Lähteet== * === Viitteet === Luokka:Thetis-luokan fregatit
Albersin projektio

frame|right|Albersin projektiossa alueiden pinta-alat ovat oikeassa suhteessa, mutta niiden muodot vääristyvät. Albersin projektio eli Albersin oikeapintainen kartioprojektio on Heinrich C. Albersin vuonna 1805 keksimä karttaprojektio. Se kuuluu kartio­projektioiden ryhmään, ja siinä käytetään kahta standardileveyspiiriä. Se on oikea­pintainen eli siinä eri alueiden pinta-alat ovat oikeassa suhteessa, mutta kartan mittakaava ei kaikkialla ole sama joka suuntaan eivätkä alueet näy oikean muotoisina. Standardi­leveys­piirien välisellä alueella nämä vääristymät ovat kuitenkin vähäisiä. Albersin projektio on yksi Brittiläisen Kolumbian kartoissa käytettävistä projektioista ja ainoa Yukonin territorion virallisissa kartoissa käytetty. Sitä käyttävät myös Yhdysvaltain geologian tutkimuskeskus (USGS) ja Yhdysvaltain väestönlaskentavirasto (USCB). == Koordinaatit == Seuraavassa käytetään kartan keskiosan kautta kulkevalle, kartassa pysty­suorana näkyvälle pituus­piirille (referenssi­pituus­piirille) merkintää λ0, referenssi­leveys­piirille merkintää φ0 sekä standardi­leveys­piireille merkintöjä φ1 ja φ2. Tällöin maanpinnan piste, jonka maan­tieteellinen leveys on \phi ja pituus \lambda, kuvautuu tasolle pisteeseen, jonka karteesiset koordinaatit (x, y) ovat: :x = \rho \sin\theta :y = \rho_0 - \rho \cos\theta missä :n = {\tfrac12} (\sin\phi_1+\sin\phi_2) :\theta = n(\lambda - \lambda_0) :C = \cos^2 \phi_1 + 2 n \sin \phi_1 :\rho = \frac{\sqrt{C - 2 n \sin \phi}}{n} :\rho_0 = \frac{\sqrt{C - 2 n \sin \phi_0}}{n} == Erikoistapauksia == Jos pohjois- tai etelänapa on toisena standardi­leveys­piirinä, sanotaan projektiota Lambertin oikea­pintaiseksi kartio­projektioksi. Siinä napa näkyy pisteenä, kun se Albersin projektiossa yleensä näkyy ympyrän­kaarena. Eräänlaisina Albersin projektion raja­tapauksina voidaan pitää myös Lambertin oikea­pintaisen taso­projektion sitä erikoistapauksta, jossa projektion keskus on navalla, sekä Lambertin oikea­pintaista lieriö­projektiota; näistä edellinen saadaan valitsemalla napa ja jälkimmäinen valitsemalla päiväntasaaja ainoaksi standardi­leveys­piiriksi. Näissä tapauksissa on kuitenkin edellä esitettyjä kaavoja muutettava. == Lähteet == Luokka:Karttaprojektiot
Pikku-Hustu

Pikku-Hustu on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 0,87 hehtaaria ja sen pituus on 220 metriä ja leveys 80 metriä. Siihen laskee metsäoja Rapalamminsuolta ja toinen Kulonoja pienestä tekojärvestä, joka sijaitsee eteläpuolella. Järvestä alkaa lyhyt laskuoja, joka laskee Iso-Hustuun. Järven rantaviiva on 0,55 kilometriä pitkä ja ranta on pääosin peltomaata. Järvi on Hahmajärven kylän kulttuuriympäristöä, jonka kolme tilaa sijaitsevat rannan läheisyydessä. == Lähteet == Luokka:Mouhijärven järvet Luokka:Hahmajärven alue
Iso-Hustu

Iso-Hustu on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 14,7 hehtaaria ja sen pituus on 750 metriä ja leveys 350 metriä. Järvi on kuitenkin keskeltä 90 metriä kapea. Järveen laskee ympäröivien peltojen ojia, mutta Pukkikallion viereen laskee kaakosta Pikku- Hustun ja erään tekolammen laskuoja. Iso-Hustun luusua sijaitsee järven länsirannalla, josta saa alkunsa 750 metriä pitkä laskuoja Hahmajärveen. Järven rantaviiva on 2,0 kilometriä pitkä ja ranta on peltoa ja puoliksi moreeni- ja kalliopohjaista metsämaastoa. Järvi on Hahmajärven kylässä ja sen ympäröi neljä maatilaa ja joukko loma-asuntoja. == Lähteet == Luokka:Mouhijärven järvet Luokka:Hahmajärven alue
Valkijärvi (Pukara)

Valkijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 9,3 hehtaaria, ja sen pituus on 700 metriä ja leveys 150 metriä. Järveen laskee joidenkin metsäojien vedet. Sen luusua sijaitsee järven itärannalla, josta saa alkunsa 300 metriä pitkä laskuoja Hahmajärveen. Järven rantaviiva on 1,7 kilometriä pitkä, ja ranta on pääosin moreeni- ja kalliopohjaista metsämaastoa. Rannoille on rakennettu lukuisia loma-asuntoja. Järvi sijaitsee Hahmajärven ja Pukaran kylien lähellä, mutta vain yksi tila sijaitsee järven lähettyvillä. == Lähteet == Luokka:Mouhijärven järvet Luokka:Hahmajärven alue
Haimalainen

Haimalainen on Pirkanmaalla Sastamalassa ja Hämeenkyrössä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma- alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Ovaalin muotoisen järven pinta-ala on 1,1 hehtaaria ja sen halkaisiaja on 150 metriä. Järveen laskee suo-ojia ja sen luusua sijaitsee järven pohjoisrannalla, josta saa alkunsa 2,2 kilometriä pitkä laskuoja, joka yhtyy Pukaranjokeen kolme kilometriä ennen Hahmajärveä ja 500 metriä Kyröjoen liittymiskohdan alapuolella. Järven rantaviiva on 0,41 kilometriä pitkä ja ranta on pääosin moreeni- ja kalliopohjaista metsämaastoa. Vaikka se on metsäjärvi, on sille rakennettu neljä loma-asuntoa. Hämeenkyrön raja kulkee järven yli niin, että suurin osa järvestä jää Sastamalan puolelle. == Historiaa == Vuoden 1855−56 Kalmbergin kartastossa järven nimi kirjoitettiin "Haimalampi". == Lähteet == Luokka:Mouhijärven järvet Luokka:Hahmajärven alue Luokka:Hämeenkyrön järvet
Mustajärvi (Mustajärvenkulma)

Mustajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 26,3 hehtaaria ja sen pituus on 1,2 kilometriä ja leveys 450 metriä. Järveen laskee pelto-ojia ja suo-ojia. Sen luusua sijaitsee järven luoteisrannalla, josta saa alkunsa 1,7 kilometriä pitkä laskuoja Pukaranjokeen Piippukosken alapuolelle. Järven rantaviiva on 3,2 kilometriä pitkä ja ranta on pääosin peltomaata ja Mustajärvenkulman kylän tiloja ympäröi järven. Seututie 249 ohittaa järven sen itäpuolelta. == Lähteet == Luokka:Mouhijärven järvet Luokka:Hämeenkyrön järvet Luokka:Hahmajärven alue
KDM Hvidbjørnen (F360)

KDM Hvidbjørnen (runkonumero F360) on Tanskan laivaston Thetis-luokan merivalvonta-alus. == Valmistus == Alus tilattiin Svendborg Shipyard Limitediltä, missä köli laskettiin 2. tammikuuta 1991. Se laskettiin vesille vielä saman vuoden lopulla 11. lokakuuta ja valmistui 30. marraskuuta 1992.Gardiner, Robert s. 76 == Palvelus == Alus oli palveluksessa 2014. ==Lähteet== * === Viitteet === Luokka:Thetis-luokan fregatit
KDM Iver Huitfeldt

KDM Iver Huitfeldt (runkonumero F361) on Tanskan laivaston Iver Huitfeldt -luokan fregatti. == Valmistus == Alus tilattiin Odense Staatskibvaerftilta, missä köli laskettiin 2. kesäkuuta 2008. Se laskettiin vesille 11. maaliskuuta 2010 ja valmistui 21. tammikuuta 2011.Toremans, Guy s. 110 == Palvelus == Alus oli palveluksessa 2014. ==Lähteet== * === Viitteet === Luokka:Iver Huitfeldt -luokan fregatit
Jääkiekon nuorten naisten maailmanmestaruuskilpailut 2011

Jääkiekon nuorten naisten maailmanmestaruuskilpailut 2011 pelattiin Ruotsissa ja pelipaikkakuntana toimi Tukholma. Maailmanmestaruuden voitti Yhdysvallat. == Lopputulokset == Pääsarja Sija Joukkue Yhdysvallat Kanada Suomi 4\. Tšekki 5\. Ruotsi 6\. Saksa 7\. Sveitsi 8\. Japani http://hydra.iihf.com/data/iihf/output/xml/242/IHW242000_FINAL_RANKING_1_0.pdf 1\. divisioona Sija Joukkue 9\. Venäjä 10\. Slovakia 11\. Itävalta 12\. Norja 13\. Ranska 14\. Kazakstan Final ranking Division I == Lähteet == * Turnaus IIHF:n tulospalvelussa === Viitteet === 2011 Luokka:Vuoden 2011 jääkiekko Luokka:Ruotsin jääkiekko Luokka:Tukholman urheilutapahtumat
Sanajahti 2

Sanajahti 2 on Fugon kehittämä ja julkaisema, lokakuussa 2013 ilmestynyt pulmapeli. Peli on saatavilla iOS:ille ja Androidille. Pelin idea on sama kuin edeltäjässään Sanajahdissa. Tarkoitus on löytää 16 ruudun sanaruudukosta tietyssä ajassa mahdollisimman paljon sanoja. Mitä pidempi sana, sitä enemmän siitä saa pisteitä. Sanajahti 2:sta on ensimmäisen pelin tapaan julkaistu monta versiota eri kielillä. Peli on suosittu monessa maassa. Sensortower- nettisivuston mukaan peliä pelataan kaikista maista eniten Suomessa. == Lähteet == * https://itunes.apple.com/fi/app/sanajahti-2/id654094184?l=fi&mt;=8 * https://play.google.com/store/apps/details?id=tr.com.fugo.wordz2&hl;=fi * https://sensortower.com/ios/hu/fugo/app/wordz-2/654094184 Luokka:Vuoden 2013 videopelit Luokka:IOS-pelit Luokka:Android-pelit Luokka:Pulmapelit
Jussi-palkinnot 2015

Jussi-gaala 2015 järjestettiin 1. helmikuuta 2015 Helsingin Kaapelitehtaalla. Elokuvien Jussi-ehdokkuudet julkistettiin 9. tammikuuta 2015. Eniten ehdokkuuksia saivat elokuvat He ovat paenneet (ehdolla seitsemässä kategoriassa) ja Päin seinää (viisi ehdokkuutta). == Voittajat ja ehdokkaat == Kategoria Voittaja Elokuva Muut ehdokkaat Paras elokuva He ovat paenneet * Kesäkaverit * Mielensäpahoittaja * Päin seinää Paras ohjaus Jukka-Pekka Valkeapää He ovat paenneet * Mielensäpahoittaja – Dome Karukoski * Päin seinää – Antti Heikki Pesonen Paras miespääosa Antti Litja Mielensäpahoittaja * Aikuisten poika – Kari Hietalahti * Päin seinää – Eero Ritala Paras naispääosa Anu Sinisalo Ei kiitos * Eila, Rampe ja Likka – Heidi Herala * Kesäkaverit – Anna Paavilainen Paras miessivuosa Petri Manninen Korso * Eila, Rampe ja Likka – Pirkka-Pekka Petelius * He ovat paenneet – Petteri Pennilä Paras naissivuosa Mimosa Willamo Päin seinää * Kesäkaverit – Minka Kuustonen * Muutoksii – Milana Novokmet Paras käsikirjoitus Antti Heikki Pesonen Päin seinää * Kesäkaverit – Juuli Niemi * Vadelmavenepakolainen – Daniel Karlsson, Erik Ahrnbom Paras kuvaus Peter Flinckenberg Tuulensieppaajat * Eedenistä pohjoiseen – Heikki Färm * He ovat paenneet – Pietari Peltola Paras musiikki Sanna Salmenkallio Eedenistä pohjoiseen * Aikuisten poika – Timo Hietala * Ruotsalainen hetki – Pessi Levanto Paras äänisuunnittelu Micke Nyström He ovat paenneet * Onneli ja Anneli – Pietari Koskinen * Tuulensieppaajat – Patrik Strömdahl Paras leikkaus Mervi Junkkonen He ovat paenneet * Presidentintekijät – Katja Pällijeff, Tuukka Temonen * Korso – Jussi Rautaniemi Paras lavastus Markku Pätilä Palsa * Aikuisten poika – Otso Linnalaakso * Ruotsalainen hetki – Otso Linnalaakso Paras pukusuunnittelu Auli Turtiainen Onneli ja Anneli * He ovat paenneet – Tiina Wilén * Palsa – Riitta Röpelinen Paras maskeeraussuunnittelu Jessica Simonsson Vadelmavenepakolainen * Aikuisten poika – Marjut Samulin * Ruotsalainen hetki – Marjut Samulin Paras dokumenttielokuva Virpi Suutari Eedenistä pohjoiseen * Presidentintekijät – Tuukka Temonen * Tuulensieppaajat – Amir Arsames Escandari == Lähteet == * == Aiheesta muualla == * Jussi-gaalan viralliset sivut 2015 Luokka:2015
Cirilo

Cirilo Tadeus Cardoso Filho (s. 20. tammikuuta 1980 São Paulo, Brasilia) on brasilialaissyntyinen venäläinen futsalpelaaja. Hän edustaa nykyisin Dinamo Moskovaa ja Venäjän futsalmaajoukkuetta. Cirilo on 183 senttimetriä pitkä ja painaa 83 kilogrammaa. Cirilo on osallistunut kaksiin MM-kilpailuihin, jossa hän on ollut parhaimmillaan neljäs. EM-kilpailuissa Cirilo on pelannut neljä kertaa. EM-kisoista hän on voittanut kaksi hopeaa ja yhden pronssin. Maajoukkueessa hän on pelannut vuodesta 2006. Vuonna 2003 Venäjälle Spartakiin pelaamaan muuttanut Cirilo on edustanut vuodesta 2004 Dinamo Moskovaa. Hän on voittanut maan liigan seitsemän kertaa ja cupin kuudesti. == Lähteet == * http://www.uefa.com/trainingground/skills/video/videoid=686369.html * http://www.futsalplanet.com/gallery/gallery-02.asp?PerId=1610 Luokka:Venäläiset futsalpelaajat Luokka:Brasilialaiset futsalpelaajat Luokka:Vuonna 1980 syntyneet Luokka:Elävät henkilöt
KDM Peter Willemoes

KDM Peter Willemoes (runkonumero F362) on Tanskan laivaston Iver Huitfeldt -luokan fregatti. == Valmistus == Alus tilattiin Odense Staatskibvaerftilta, missä köli laskettiin maaliskuussa 2009. Se laskettiin vesille joulukuussa 2010. Aluksen kastoi 13. toukokuuta 2011 Tanskan pääministeri Lars Løkke Rasmussen. Alukselle asennettiin toukokuussa APAR-tutkatorni luokan ensimmäisenä aluksena, minkä jälkeen se aloitti kesäkuussa koeajot. Alus luovutettiin laivastolle kesäkuun lopulla, minkä jälkeen alukselle asennettiin ilmatorjunta- ja muita järjestelmiä.Toremans, Guy s. 118 == Palvelus == Alus lähti lokakuussa 2011 koepurjehdukselle Karibianmerelle, jossa muun muassa testattiin aluksen ilmanvaihtoa, jäähdytystä sekä ilmastointia. Palattuaan Tanskaan alukselle asennettiin 2012 kaksi 76 millimetrin tykkiä sekä 35 millimetrin CIWS, joiden koeammunnat suoritettiin ennen APAR-järjestelmän testausta. Thales sai APARin järjestelmätestaukset päätökseen maaliskuussa 2013 ja vuoden loppu käytettiin aluksen tietojärjestelmien päivityksiin. Näiden päätyttyä suoritettiin ESSM-ohjusten koeammunnat marraskuun lopulla Skotlannin rannikolla. Alus oli palveluksessa 2014 ja se oli todennäköisesti ensimmäinen aluksista, joka saavuttaa täyden operaatiovalmiuden vuoden 2015 aikana.Toremans, Guy s. 118-119 ==Lähteet== * === Viitteet === Luokka:Iver Huitfeldt -luokan fregatit
KDM Niels Juel (F363)

KDM Niels Juel (runkonumero F363) on Tanskan laivaston Iver Huitfeldt -luokan fregatti. == Valmistus == Alus tilattiin Odense Staatskibvaerftilta, missä köli laskettiin joulukuussa 2009. Se laskettiin vesille joulukuussa 2010 hieman ennen KDM Peter Willemoesia. Aluksen kastoi 7. marraskuuta 2011 kruununprinsessa Mary ja valmistui marraskuussa 2011. Sen piti olla palveluksessa vuoden 2014 lopulla.Toremans, Guy s. 119 == Palvelus == Tanska joutui sulkemaan väliaikaisesti merkittävän vesiväylän Isolla-Beltillä Niels Juelilla harjoitusten aikana tapahtuneen ohjuslaukaisuhäiriön takia 4. huhtikuuta 2024. ==Lähteet== * === Viitteet === Luokka:Iver Huitfeldt -luokan fregatit
Juha-Matti Savolainen

Juha-Matti Savolainen (s. 26. toukokuuta 1991) on suomalainen futsalmaalivahti. Seuratasolla Savolainen edustaa Futsal-Liigassa pelaavaa Kampuksen Dynamoa. Savolainen on myös edustanut ammattilaisena Kroatian pääsarjassa pelaavaa MNK Crnicaa, johon hän siirtyi kaudeksi 2019–2020 Kampuksen Dynamosta. Savolainen voitti Futsal-Liigan mestaruuden ensimmäistä kertaa urallaan keväällä 2018 Kampuksen Dynamon riveissä. Lisäksi hän on voittanut liigaurallaan myös kaksi hopeaa ja pronssin. Savolainen kuuluu myös Suomen futsalmaajoukkueeseen. Hän pelasi Saliharrien paidassa vuoden 2014 Nordic Futsal Cupissa, jonka Suomi voitti. Savolainen kuului myös joulukuussa 2014 Nordic Stars -joukkueeseen, joka kohtasi ystävyysottelussa MNK Dinamo Futsalin Kroatiassa. Nordic Stars voitti pelin 6–4. Savolainen jakaa KaDyssa torjuntavastuuta Niila-Ville Laitisen kanssa, mutta on maajoukkueen ykkösmaalivahti. Savolainen toimi Suomen ykköstorjujana kauden 2020-21 historiallisissa EM-karsinnoissa, joiden kautta Suomi sai ensimmäisen futsalin arvokisapaikkansa. Savolainen on 184 senttimetriä pitkä ja painaa 80 kiloa. == Lähteet == Luokka:Suomalaiset futsalpelaajat Luokka:Vuonna 1991 syntyneet Luokka:Elävät henkilöt